b'\n_START_ARTICLE_\nTamu Massif\n_START_SECTION_\nHeolohiya\n_START_PARAGRAPH_\nNabuo ang Tamu Massif noong huling bahagi ng Panahong Jurassic at unang bahagi ng Panahong Cretaceous, 145 milyong taon na ang nakalilipas. Ang pagkatuklas ay isang bulkan sa loob ng Shatsky Rise na isa nang pinakamalaking bulkan sa mundo. Ang kanyang simboryong bilog ay umaabot sa sukat na 450\xc2\xa0km \xc3\x97\xc2\xa0650\xc2\xa0km (280\xc2\xa0mi \xc3\x97\xc2\xa0400\xc2\xa0mi), pangkalahatan mahigit na 260,000 km\xc2\xb2 (100,000 sq\xc2\xa0mi), mas malaki kaysa Mauna Loa na matatagpuan sa Kapuluang Hawayano 5,000\xc2\xa0km\xc2\xb2 (1,900\xc2\xa0sq\xc2\xa0mi), at higit na maliit ng halos kalahati ng sukat sa higanteng bulkan ng Marte, ang Olympus Mons. Ang buong paligid ay binbuo ng basalto. Ang mga dalisdis nito ay napakakaunti, sumasaklaw, mababa sa kalahati ng isang digri hanggang isang digri sa tuktok. Pwede maihahambing ang sukat sa Bagong Mehiko o sa Kapuluang Britaniko.\n_START_SECTION_\nPangalan\n_START_PARAGRAPH_\nTamu ay ang daglat ng Unibersidad ng Texas A&M kung saan si William Sager, isang propesor sa Heolohiya ng Unibersidad ng Houston at isa sa mga pangunahing siyentipiko na pinag-aralan ang bulkan, nakaraang sinabi. Massif, ibig sabihin ay malaki at mabigat sa wikang Pranses, ay isang malaking bundok, o isang seksiyon pang-ibabaw na anyo ng isang planeta na naghiwalay ng mga faults at flexures.'